使兼右参议，会海寇肆掠，有前锋曾旺者，短而悍。元征授计海防刘某，生得之，随分兵三路蹙之后，以一军截归路，贼穷乞命，乃戮其渠四十六人，馀放免，首尾仅七日，贼平民安堵，时称奇绩。十六年癸未入都，中流言下狱，事白还原官，将补用而京城陷，遂归不复出。元征受学高忠宪攀龙，人谓不愧其师，祀道南。